Hy het in 2009 die sokkerbase van Real Madrid ’n allemintige €94 miljoen uit die sak gejaag toe hulle hom van Manchester United oorkoop. Dit was indertyd die derde hoogste oorkoopprys wat vir ’n speler betaal is.
Luidens berigte in Desember 2016 is Ronaldo dalk nie die enigste sokkerster vir wie ’n rooi kaart wink nie. Verskeie ander spelers en -afrigters vermy glo belasting op kontrakte vir foto-regte deur groot bedrae geld na bankrekenings in die Britse Maagde-eilande te herlei.